[{"text_idx": "#000000", "text": "Eesti esimene kitarrio\u0303ppe-DVD komplektis raamatu ja o\u0303petaja tagasisidega. O\u0303piku ja netikooli kombinatsioon on to\u0303husa o\u0303ppimisviisina end juba to\u0303estanud. Komplektis on peale raamatu ja netikooli ka DVD. Olulise erinevusena enamikust kitarrio\u0303ppematerjalidest sisaldab Kitarrikooli o\u0303ppesu\u0308steem tagasisidet o\u0303petajalt."}, {"text_idx": "#000001", "text": "DVD, raamatu ja netikooli komplekt neile, kel alustamisega hirmus kiire"}, {"text_idx": "#000002", "text": "DVD \u2013 Videotundide ja abistava graafikaga (akordima\u0308rgid, tabulatuurid, noodid)\nRaamat \u2013 Kogu info on kirjas ka komplekti kuuluvas raamatus\nO\u0303petaja abi hinnas \u2013 Saada harjutused netikooli ja o\u0303petaja kuulab need u\u0308le\nMa\u0308ngid koos ba\u0308ndiga \u2013 Helina\u0308ited on trummi, bassi ja kitarridega"}, {"text_idx": "#000004", "text": "Olen viimasel 10-l aastal o\u0303petanud kitarri umbes paarile tuhandele inimesele paljudes muusikakoolides, samuti kitarrilaagrites, to\u0308o\u0308tubades ja viimastel astatel ka Eesti Muusikaakadeemias, kuid minu seni ko\u0303ige po\u0303nevam to\u0308o\u0308koht on Kitarrikooli projekti juures, kus o\u0303petan inimesi muuhulgas ka internetikoolis."}, {"text_idx": "#000005", "text": "Ka see o\u0303ppematerjal on seotud Kitarrikooli netikooliga sel moel, et plaadi omanikule on tagasiside neti kaudu tasuta \u2013 salvesta oma harjutused ja o\u0303petaja kuulab need u\u0308le! See vo\u0303imalus on seni toetanud paljusid kitarrio\u0303ppijaid."}, {"text_idx": "#000006", "text": "Muuseas, mul on seni ko\u0303ige positiivsemad kogemused muusika o\u0303petamisest just nende inimestega, kes pilli oma lo\u0303buks ja vabatahtlikult o\u0303pivad. Po\u0303hjus on lihtne \u2013 kui muusika on sinu jaoks hobi, ei muretse sa selle pa\u0308rast u\u0308learu ja tunned end pilli ma\u0308ngides mo\u0303nusalt. Samuti annab see, kui tahtmine tuleb sinu enda seest, o\u0303ppimisele ko\u0303vasti hoogu juurde. O\u0303nneks on kitarr selline pill, mille ma\u0308ngimine keskmisel tasemel ei ka\u0308i kellelegi u\u0308le jo\u0303u ja ko\u0303ik oleneb lo\u0303puks vaid tahtmisest."}, {"text_idx": "#000007", "text": "Kitarrikooli Kiirkursus ja\u0308tab va\u0308lja peaaegu kogu teooria, mis oleks vajalik, et ko\u0303igest po\u0303hjalikult aru saada. Ma olen ra\u0308a\u0308kinud paljude kitarrihuvilistega, kes kasutavad o\u0303ppimisel mo\u0303nd o\u0303pikut ning kui nad ei saa mo\u0303nest asjast aru, siis on nad veidi mures ja ei saa o\u0303ppimisega edasi minna. Ma ei taha mingil juhul o\u0308elda, et see, mida kitarrio\u0303pikutes kirjutatakse, oleks vale vo\u0303i u\u0308learune \u2013 vastupidi, kogu info on enamasti to\u0303ele pa\u0308ris la\u0308hedal, kuid selleks, et tohutult suures infohulgas orienteeruda, vajaksid sa kogenud kitarrio\u0303petaja abi, et saada teada, mis on sinu jaoks hetkel oluline ja mitte."}, {"text_idx": "#000008", "text": "Nii et kui tahad teada, MIKS asjad muusikas nii vo\u0303i teisiti on, soovitan sul tutvuda Kitarrikooli esimese o\u0303pperaamatuga \u201cKitarrikool \u2013 vo\u0303ti praktilise kitarrima\u0308ngu maailma\u201d vo\u0303i kui sa tahad harmooniast veel rohkem teada, siis \u201cEesti rahvaviisid kitarrile\u201d."}, {"text_idx": "#000009", "text": "See o\u0303petus siin on aga mo\u0303eldud neile, kellel on ma\u0308ngima hakkamisega hirmus kiire ja ka neile, keda esialgu ei huvitagi, mis auto kapoti all on \u2013 peaasi, et ha\u0308sti so\u0303idab ja hea va\u0308lja na\u0308eb!"}, {"text_idx": "#000012", "text": "This site uses Akismet to reduce spam. Learn how your comment data is processed."}, {"text_idx": "#000014", "text": "KITARR nr 1-12 (kolm aastaka\u0308iku)"}]